กินยาคุมแบบแผง28เม็ดไปได้4วัน แล้วหลั่งในแบบนี้จะมีโอกาสท้องสูงมั้ยคะ ก่อนหน้าที่จะกินยาคุมนี้เคยมีการหลั่งในมาแล้ว1รอบ กังวลมากเลย
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นคงต้องดูว่าได้เริ่มยาคุมในช่วงที่มีประจำเดือนอยู่หรือไม่ ถ้าเริ่มตอนช่วงมีประจำเดือนก็มีโอกาสตั้งครรภ์น้อย ถ้าไม่ใช่แล้วเว้นแค่ 4 วัน ก็มีโอกาสตั้งครรภ์ได้เช่นกัน อาจจะไม่สูงมาก แต่ประสิทธิภาพการคุมกำเนิดอาจจะไม่ได้ถึง 90-99%ตามที่ควรจะเป็น